Man kap glo sy bejaarde ma met by byl dood | Netwerk24
Man kap glo sy bejaarde ma met by byl dood
Deur Canny Maphanga, News24 20 Augustus 2018 17:02
'n Oos-Kaapse man wat na bewering sy ma met 'n byl doodgekap het, sal Dinsdag weer in die hof verskyn.
Die 55-jarige verdagte, Mvuyisi Mahamba, het Maandag vlugtig in die landdroshof in Ngqamakhwe verskyn.
Die saak teen Mahamba is uitgestel tot 21 Augustus om vir die maatskaplike werker genoeg tyd te gee om 'n verslag te voltooi wat aan die hof voorgelê sal word. Mahamba is die afgelope naweek deur die polisie in hegtenis geneem nadat hy vermoedelik sy 88-jarige moeder by hul huis in Ngcwazi tydens 'n rusie met 'n byl doodgekap het.
"Ons weet nog nie wat die motief is nie," het kapt. Jackson Manatha, polisiewoordvoerder, gesê.
"Die verdagte se kinders het eers Saterdag in die vroeë oggendure uitgevind dat hul ouma dood is. Hulle wou aanvanklik nie uit hul kamer kom nie nadat hulle hul pa vroeër die aand met 'n byl gesien het," het Manatha gesê.